‘ประชัย’แพ้พิพาทกลต.ศาลปกครองสูงสุดยกฟ้อง
ประชัยแพ้คดี ก.ล.ต.ศาลปกครองสูงสุดยกฟ้องกรณี ประชัย ฟ้อง ก.ล.ต. ใช้อำนาจเกินกฎหมายกำหนดปลดตัวเองออกจากการเป็นผู้บริหารบริษัทจดทะเบียน
12 ต.ค. 2555

ประชัยแพ้คดี ก.ล.ต.ศาลปกครองสูงสุดยกฟ้องกรณี ประชัย ฟ้อง ก.ล.ต. ใช้อำนาจเกินกฎหมายกำหนดปลดตัวเองออกจากการเป็นผู้บริหารบริษัทจดทะเบียน 
เมื่อวันที่ 11 ต.ค. 2555 ศาลปกครองสูงสุด โดย นายประสิทธิศักดิ์ มีลาภ ตุลาการเจ้าของสำนวนและองค์คณะ มีคำพิพากษายกฟ้องคดีหมายเลขแดงที่ อ.384/2555 ที่นายประชัย เลี่ยวไพรัตน์ อดีตประธานเจ้าหน้าที่บริหารและอดีตกรรมการผู้ที่มีอำนาจกระทำการแทน บริษัท อุตสาหกรรมปิโตรเคมีกัลไทย และบริษัท ทีพีไอ และบริษัท ทีพีไอ โพลีน และบริษัท บางกอกสหประกันภัย ยื่นฟ้องสำนักงานคณะกรรมการกำกับหลักทรัพย์และตลาดทรัพย์ (ก.ล.ต.) เลขาธิการ ก.ล.ต. ตลาดหลักทรัพย์แห่งประเทศไทย กับพวก รวม 8 ราย ว่าใช้อำนาจเกินกว่าที่กฎหมายกำหนดในการมีคำสั่งปลดนายประชัยออกจากตำแหน่งผู้บริหาร บริษัท ทีพีไอ และบริษัท บางกอกสหประกันภัย ทั้งนี้ศาลพิจารณาแล้วเห็นว่า การที่ ก.ล.ต. เลขาธิการ ก.ล.ต. กับพวก ทั้ง 8 ราย มีคำสั่งให้ดำเนินการใดๆ ที่จะไม่ให้นายประชัยเป็นผู้บริหารในบริษัทต่อไป เป็นมาตรการที่ชอบด้วยตาม พ.ร.บ.หลักทรัพย์และตลาดหลักทรัพย์พ.ศ.2535 แล้ว เนื่องจากนายประชัย ถูกกล่าวหาว่ากระทำผิดตามมาตรา 239 พ.ร.บ.หลักทรัพย์และตลาดหลักทรัพย์ พ.ศ.2535 ดังนั้นการที่ศาลปกครองชั้นต้นพิพากษายกฟ้อง ศาลปกครองสูงสุดเห็นพ้องด้วย